62020CO0375_INF
A Bíróság (hetedik tanács) 2021. október 13‑i végzése –Liberty Seguros
(C‑375/20. sz. ügy) (
1
)
„Előzetes döntéshozatal – A Bíróság eljárási szabályzatának 99. cikke – Kötelező gépjármű‑felelősségbiztosítás – 2009/103/EK irányelv – Hamis nyilatkozatok alapján kötött biztosítási szerződés – Engedély nélkül végzett nemzetközi személy‑ és áruszállítás – A biztosítási szerződés semmissége – Harmadik személy károsultakkal és a károsultak kárainak megtérítéséért felelős szervezettel szembeni érvényesíthetőség”
1.
Jogszabályok közelítése – Gépjármű‑felelősségbiztosítás – A tagállamok kötelezettségei – A területükön szokásos üzembentartási hellyel rendelkező gépjárművek biztosítására vonatkozó általános kötelezettség – Terjedelem – Korlátok
(2009/103 európai parlamenti és tanácsi irányelv, (1) és (2) preambulumbekezdés, valamint 20. cikk, (3) bekezdés)
(lásd: 54–57. pont)
2.
Jogszabályok közelítése – Gépjármű‑felelősségbiztosítás – A kötelező biztosítás által harmadik személyek javára nyújtott garancia terjedelme – Kizárási záradékok – Terjedelem – Korlátok – A szigorú értelmezés kötelezettsége
(2009/103 európai parlamenti és tanácsi irányelv, 3. cikk, (1) bekezdés, 13. cikk, (1) bekezdés, első és második albekezdés)
(lásd: 58–63. pont)
3.
Jogszabályok közelítése – Gépjármű‑felelősségbiztosítás – A kötelező biztosítás által harmadik személyek javára nyújtott garancia terjedelme – A biztosított hamis nyilatkozatai alapján kötött biztosítási szerződés semmisségének harmadik személy károsultakkal szembeni érvényesíthetőségét előíró nemzeti szabályozás – Engedély nélkül végzett nemzetközi személy‑ és áruszállítás – Megengedhetetlenség
(2009/103 európai parlamenti és tanácsi irányelv, 3. cikk, (1) bekezdés, 13. cikk, (1) és (2) bekezdés)
(lásd: 64–68., 70. és 71. pont, valamint a rendelkező rész)
4.
Jogszabályok közelítése – Gépjármű‑felelősségbiztosítás – 2009/103 irányelv – A közúti balesetek károsultjainak kártalanítását biztosító szerv általi kifizetés – Feltételek – Korlátok
(2009/103 európai parlamenti és tanácsi irányelv, 3. cikk és 10. cikk, (1) bekezdés)
(lásd: 69. pont)
Rendelkező rész
A gépjármű‑felelősségbiztosításról és a biztosítási kötelezettség ellenőrzéséről szóló, 2009. szeptember 16‑i 2009/103/EK európai parlamenti és tanácsi irányelv 3. cikkének első bekezdését és 13. cikkének (1) bekezdését úgy kell értelmezni, hogy azokkal ellentétes az olyan nemzeti szabályozás, amely lehetővé teszi, hogy a közlekedési balesetben károsult harmadik személyekkel szemben még akkor is hivatkozni lehet a gépjármű‑felelősségbiztosítási szerződés abból eredő semmisségére, hogy a biztosított engedély nélkül folytat nemzetközi kereskedelmi fuvarozási tevékenységet, illetve hogy a szerződés megkötésekor a biztosítótársaság elől elhallgatott tényeket, vagy a biztosítótársaság előtt hamis nyilatkozatokat tett, ha a harmadik személy károsultak olyan utasok, akiknek nem lehetett tudomásuk az engedély hiányáról.
(
1
)	HL C 348., 2020.10.19.